FOTOKONKURSA

**“Apceļo Salacgrīvas novadu”**

***”***

**NOLIKUMS**

1. **Fotokonkursu organizē:** foto biedrība “Salacgrīva” sadarbībā ar Salacgrīvas novada domi.
2. **Fotokonkursa mērķis:** izveidot Salacgrīvas novada 2019.gada kalendāru “Apceļo Salacgrīvas novadu”.
3. **Fotokonkursa dalībnieki:** ikviens fotogrāfs, amatieris un iedzīvotājs, kura rīcībā ir skaistas fotogrāfijas par šiem dabas objektiem: Ainažu mols, Baltā saule Ainažos, Randu pļavas, Salacas Sarkanās klintis, Nēģu tači Salacā, Rīgas iela Salacgrīvā, Promenāde Salacgrīvā, Vidzemes akmeņainā jūrmala, Veczemju klintis, Ķurmraga bāka, Tūjas steķis (mols), Minhauzena taka, Niedrāju –Pilkas purvs, visos gada laikos.
4. **Fotokonkursa norise, apraksts un prasības:**
	1. Fotokonkursa norises laiks līdz 2018. gada 15. oktobrim.
5. Foto konkursa tēma “Apceļo Salacgrīvas novadu”.
	1. Fotogrāfijas ar norādi “Apceļo Salacgrīvas novadu” jāsūta elektroniski uz e-pasta adresi: ilga.tiesnese@salacgriva.lv līdz **2018. gada 15.oktobrim.**
	2. Iesūtītās, atlasītās fotogrāfijas varēs aplūkot Salacgrīvas novada mājas lapā [www.salacgriva.lv](http://www.salacgriva.lv) sadaļā 2019.gada kalendārs. Labākās fotogrāfijas būs skatāmas Salacgrīvas novada 2019.gada kalendārā **„** Apceļo Salacgrīvas novadu **”.**
	3. Prasības iesniedzamajām fotogrāfijām:
		1. Fotokonkursam iesniedzamajām fotogrāfijām jābūt autordarbam, jāiesniedz agrāk nepublicētas, kvalitatīvas fotogrāfijas, kuras ir uzņemtas 2017. un 2018.gadā, visos gadalaikos.
		2. Katrs autors drīkst iesniegt ne vairāk kā 13 (trīspadsmit) kvalitatīvas fotogrāfijas atbilstoši 5. punktā noteiktai tēmai.
		3. Fotokonkursa darbi jāiesniedz elektroniski JPG formātā.
		4. Katrai iesūtītajai fotogrāfijai autoram jāpievieno šāda informācija – vārds, uzvārds, precīzs vietas/objekta nosaukums vai cita informācija, kas ļauj identificēt fotogrāfijas uzņemšanas vietu, fotogrāfijas nosaukums un neliels apraksts, kas sniedz ziņas par fotogrāfijā attēloto.
		5. Fotogrāfijas aicinām augšupielādēt interneta vietnē [www.failiem.lv](http://www.failiem.lv) un sūtīt to atrašanās saites.
		6. Fotokonkursam var iesniegt tikai savus darbus, kas veidoti nepārkāpjot autortiesības un citus normatīvos aktus. Likuma pārkāpuma gadījumā visu atbildību par darba saturu nes autors.
		7. Fotogrāfijas var būt gan krāsainas, gan melnbaltas.
		8. Nedrīkst iesniegt aizskaroša, pornogrāfiska rakstura, uz vardarbību vērstas fotogrāfijas.
		9. Fotogrāfijai jābūt vismaz 3MB lielai.
		10. Fotogrāfijām jābūt digitālām. Pieļaujama ir bilžu apstrāde – gaišums, kontrasti utt.
6. **Fotokonkursa darbu vērtēšana:**
	1. Par fotokonkursam iesniegto darbu atbilstību noteiktajiem izvērtēšanas kritērijiem lemj foto biedrības „Salacgrīva” vadītājs, un viņa izvēlēta vērtēšanas komisija.
	2. Fotokonkursa darbi tiks atlasīti un vērtēti piecu dienu laikā pēc fotokonkursa darbu iesniegšanas termiņa beigām.
	3. Izvērtēšanas kritēriji:
		1. Atbilstība nolikuma noteiktajām prasībām.
		2. Oriģinalitāte.
		3. Fotogrāfijas kvalitāte.
7. **Fotokonkursa nolikums:**
	1. Fotokonkursa nolikums tiks publicēts Salacgrīvas novada mājas lapā [www.salacgriva.lv](http://www.salacgriva.lv), pašvaldības Twiter, Facebook un Instagram kontos.
8. **Citi noteikumi:**
	1. Fotokonkursa rīkotāji ir tiesīgi jebkurā laikā papildināt, vai mainīt nolikuma saturu.
	2. Iesniedzot darbus, autori atļauj fotokonkursa rīkotājiem tos izmantot nekomerciāliem mērķiem, kā arī publicēšanai Salacgrīvas novada mājas lapā [www.salacgriva.lv](http://www.salacgriva.lv) un Salacgrīvas novada tūrisma informācijas centra mājas lapā [www.visitsalacgriva.lv](http://www.visitsalacgriva.lv) un Salacgrīvas novadu Tūrisma informācijas centru bukletos un brošūrās un citās aktivitātēs, kas saistītas ar Salacas novada dabas objektu reklamēšanu.
9. **Papildu informācija:**
	1. Jautājumu gadījumā lūgums sazināties ar Ilgu Tiesnesi pa e-pastu: ilga.tiesnese@salacgriva.lv